หุ้นสหรัฐปิดพุ่งทำนิวไฮ-น้ำมัน,ทองบวก
หุ้นดาวโจนส์ปิดเพิ่มขึ้น 211.73 จุด ทำนิวไฮ รับสภาคองเกรสรับรองชัยชนะไบเดน ด้านราคาน้ำมันบวก 20 เซนต์ ขณะที่ทองคำขยับขึ้น 5 ดอลลาร์
8 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 31,041.13 จุด เพิ่มขึ้น 211.73 จุด หรือ +0.69%, ดัชนี เอสแอนด์พี500 ปิดที่ 3,803.79 จุด เพิ่มขึ้น 55.65 จุด หรือ +1.48% และดัชนีแนสแดค ปิดที่ 13,067.48จุด เพิ่มขึ้น 326.69 จุด หรือ +2.56%
ดัชนีดาวโจนส์, เอสแอนด์พี 500 และ แนสแดค ตลาดหุ้นนิวยอร์กปิดพุ่งขึ้นต่างทุบสถิติสูงสุดรอบใหม่เมื่อวันที่ 7 ม.ค. หลังจากสภาคองเกรสสหรัฐประกาศรับรองชัยชนะในการเลือกตั้งประธานาธิบดีสหรัฐของนายโจ ไบเดนอย่างเป็นทางการ
ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 20 เซนต์ ปิดที่ 50.83 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 8 เซนต์ ปิดที่ 54.38 ดอลลาร์ต่อบาร์เรล
ราคาทองคำตลาดโคเม็กซ์ ส่งมอบเดือนกุมภาพันธ์ เพิ่มขึ้น 5 ดอลลาร์ ปิดที่ 1,913.60 ดอลลาร์/ออนซ์